【壬山丙向,子山午向水口吉凶】
一:左水倒右。水出辛戍。为正旺向。名“三合联珠贵无价”。合杨公救贫进神生来会旺。玉带缠腰。金城水法。大富大贵。人丁昌炽。忠孝贤良。男女高寿。房房无异。发福绵远。若得旺山肥满。旺水朝聚富比石崇。
二:左水倒右。出丁未。为自旺向。名“惟有衰方可去来”。发富发贵。寿高丁旺。
三:右水倒左。从甲卯沐浴方消水。名“禄存流尽佩金鱼”。富贵双全。人丁兴旺。犯寅卯二字。非淫即绝。不可轻用。
四:水出巽巳方为冲破。向上临官。犯杀人大黄泉,伤成才之子立主败绝并犯软脚。风瘫、痨疾、吐血等症。先伤二门。次及别房。
五:水出乙辰方。流破向上冠带。主伤年幼聪明之子。并闺中幼妇少女退败田产。久则败绝。
六:水出癸丑方。冲破向上养位。主伤儿败财乏嗣。犯退神沐浴不立向。
七:水出壬子方。冲破胎神。主坠胎伤人。初年丁财稍利。久则败绝。此名过宫水。有寿无财。
八:水出乾亥方。名过宫水。惰过而亢。太公八十遇文王。即此水法。初年有丁有寿无财。水不归库故也。
九:水出庚酉方。为交如不及。犯颜回夭寿水。败产乏嗣。初年亦有稍利者。先伤三门。有丁无财。有财无丁。有功名者,即失血夭亡。福禄寿不齐全。死方消水故也。
十:水出坤申病方。犯短命寡宿水。男人寿短。必出寡居五、六人。败产绝嗣。并犯咳嗽、吐痰、肺痨等病症。先败三门。次及别门。凡病死二方。消水发凶相似。
十一:水出艮寅方。为旺去冲生。犯虽有财。而何为小儿难养。富而无子。十有九绝。先败绝长房。次及别门。
十二:右水倒左。从向上丙字出去。不犯午字。犹须百步转栏。合水局胎向胎方出水。谓之出煞。不作冲胎论。主大富大贵。人丁兴旺。但内中间有寿短者。出幼妇寡居。
【癸山丁向、丑山未向立向水法吉凶】
一:右水倒左,出巽巳方,为正养向。名“贵人禄马上御街”,丁旺两旺。功名显达,发福绵远,忠孝贤良,男女高寿,房房皆发,三门九盛,并发女秀。地理中第一吉向。
二:左水倒右,出坤方,为木向。书云:“丁坤终是万斯箱”,即此是也。发富发贵,人丁大旺,福寿双全。
三:水出丙午方,冲破向上禄位,名冲禄小黄泉,主穷乏夭亡,出寡居。予验过无数间有寿高者,有五、六弟兄者。有乏嗣者亦有乞丐者,总之穷困者多,发富者少。若未字上,再有枪刀恶名,出人横暴,争斗好勇。
四:水出乙辰方,犯退神,初年发丁不发财。亦无大凶。
五:水出甲卯方,初年间,或发丁,久则寿短绝嗣,退败田产。
六:水出艮寅方,主退财,小儿难养。男女夭亡乏嗣。先败长房,次及别房。
七:水出癸丑方,犯退神冠带,不立向。夭亡败绝。
八:水出乾亥方。丁财日衰。甚则绝嗣。
九:水出辛戍犯衰。不立向。丁财不发。
十:水出庚酉方。为情过而亢。予验过间有初年发富发贵者。亦有不发者。或寿高、或寿短。吉凶相半。久则不利,有丁无财。
十一:若右水倒左。即向上正丁字流去。名“绝水倒冲墓库”或当面直去。不能百步转栏。又为“牵动土牛”。立主败绝。书云:“丁庚坤上是黄泉”即此是也。
十二:丁水来朝左倒右。从壬字天干而去。不犯子字。名“禄存流尽佩金鱼”。发富发贵,福寿双全。但此向此水。平洋多发。山地多败。